CELEX: 62009TJ0323
Language: sk
Date: 2010-11-24
Title: Rozsudok Všeobecného súdu (ôsma komora) z 24. novembra 2010. # Európska komisia proti Irish Electricity Generating Co. Ltd. # Arbitrážna doložka - Zmluva uzavretá v rámci špecifického programu pre výskum a technologický vývoj a demonštračných aktivít v oblasti nenukleárnej energie (1994 - 1998) - Nevykonanie zmluvy - Vrátenie preddavkov - Úroky z omeškania - Rozsudok pre zmeškanie. # Vec T-323/09.

Rozsudok Všeobecného súdu (ôsma komora) z 24. novembra 2010 – Komisia/Irish Electricity Generating
      (vec T‑323/09)
      „Arbitrážna doložka – Zmluva uzavretá v rámci špecifického programu pre výskum a technologický vývoj a demonštračných aktivít v oblasti neatómovej
         energie (1994 – 1998) – Nevykonanie zmluvy – Vrátenie preddavkov – Úroky z omeškania – Rozsudok pre zmeškanie
      
      1.                     Konanie – Podanie návrhu na Všeobecný súd na základe arbitrážnej doložky – Zmluva priznávajúca finančnú podporu Spoločenstva
            na vykonanie projektu v oblasti neatómovej energie – Suma schválených spôsobilých nákladov nižšia než suma vopred zaplatená
            Komisiou – Žiadosť Komisie o vrátenie preplatku – Povinnosť zmluvného partnera preukázať existenciu a nevyhnutnosť nákladov
            vykázaných Komisii na vykonanie projektu (článok 238 ES) (pozri body 60, 61)
      2.                     Konanie – Podanie návrhu na Všeobecný súd na základe arbitrážnej doložky – Zmluva priznávajúca finančnú podporu Spoločenstva
            na vykonanie projektu v oblasti neatómovej energie – Suma schválených spôsobilých nákladov nižšia než suma vopred zaplatená
            Komisiou – Právo na čiastočné vrátenie preddavku zvýšeného o úroky z omeškania – Sadzba úrokov z omeškania požadovaná Komisiou
            nižšia ako sadzba vypočítaná v zmysle pravidiel uplatniteľných vnútroštátnym právom (článok 238 ES) (pozri body 73 – 76)
      Predmet
      
         
               Žaloba podaná na základe arbitrážnej doložky s cieľom zaviazať Irish Electricity Generating Co. Ltd na vrátenie sumy 180 664,70
                  eura, ktorá zodpovedá časti preddavkov zaplatených Komisiou v rámci vykonania zmluvy č. WE/178/97/IE/GB, a na zaplatenie úrokov
                  z omeškania
               
            Výrok
      
         
                  1.
               
               
                  
               
               
                  	Irish Electricity Generating Co. Ltd je povinná vrátiť Európskej komisii sumu 180 664,70 eura a zaplatiť úroky z omeškania:
               
            –        v sadzbe 5,56 % ročne od 25. augusta 2003 do dátumu prijatia tohto rozsudku,
      –        v súčasne platnej sadzbe podľa írskeho zákona, konkrétne článku 26 Debtors (Ireland) Act (zákon o dlžníkoch), 1840, v znení
         zmien a doplnení, až do výšky sadzby 5,56 % ročne od prijatia tohto rozsudku až do úplného splatenia dlhu.
      
      
         
                  2.
               
               
                  
               
               
                  	Irish Electricity Generating je povinná nahradiť trovy konania.